Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: minõségi követelményeirõl szóló 79/2004. (IV. 19.) Korm. rendelet módosítását oly módon, hogy az egyetemes postai
Paragraph Index: 128

(2) bekezdésében megfogalmazott elvvel.” Sem az ORTT-hez, sem pedig a Panaszbizottságához nem érkezett a bûncselekmények áldozatává (sértettjévé) vált kiskorúak bemutatását sérelmezõ panasz. Az Obtv. 16. § (1) bekezdése értelmében az országgyûlési biztos hatásköre a hatóságok, illetve közszolgáltatást végzõ szervek eljárására, ennek során hozott határozatára, illetve a hatóság intézkedésének elmulasztására terjed ki. A Médiatv. 136. § (1) bekezdése értelmében a mûsorszolgáltató törvénysértésével, illetve szerzõdésszegésével, a kiszabott bírsággal kapcsolatos ügyekben az ORTT rendelkezik hatáskörrel, ami az említett körben, illetve ennek során közigazgatási ügyben eljáró szervnek minõsül. A hatóság fogalmát az Obtv. 29. §-a határozza meg, amelynek (1) bekezdés a) pontja alapján az ORTT-re, mint közigazgatási feladatot ellátó szervre az országgyûlési biztosok vizsgálati jogköre kiterjed. Ezt követõen azt vizsgáltam, hogy a mûsorszolgáltatók eljárására, döntéseire, vagy ezek elmaradására kiterjed-e vizsgálati jogosultságom. Az országgyûlési biztosok eddigi gyakorlatában minden esetben közszolgáltatók a hatóságnak nem minõsülõ, állami vagy önkormányzati feladatot ellátó szervek, különösen pedig azok, amelyek esetében az érintettnek nincs reális lehetõsége annak megválasztására, hogy az igényelt szolgáltatást kitõl vegye igénybe, tekintettel arra, hogy azt csak korlátozott számú vagy csak kizárólag egyetlen szervtõl veheti igénybe. Mindezekre tekintettel, valamint a közszolgálati mûsor és a közszolgálati mûsorszám Médiatv. 2. § 18–19. pontjaiban meghatározott fogalmára is figyelemmel megállapítottam, hogy az MTV Rt. eljárására, továbbá a kereskedelmi mûsorszolgáltatók eljárására a közszolgálati mûsorszámokkal összefüggésben is fennáll a hatásköröm, vagyis a mûsorszolgáltatók – mint közszolgáltatást végzõ szervek – eljárását is vizsgálhatom. Vizsgálatom során – lévén vizsgálati lehetõségeim a mûsorfigyelés terén meglehetõsen korlátozottak, és így elsõ sorban a mûsorszolgáltatók és az ORTT nyilatkozatára kellett hagyatkoznom – nem tártam fel olyan esetet, amikor bármely mûsorszolgáltató a törvényes képviselõ (szülõ) hozzájárulása nélkül mutatott volna be bûncselekmény áldozatává (sértettjévé) vált kiskorúról készült felvételt. Ezért nem állapítottam meg alkotmányos jogokkal összefüggõ visszásságot sem. Annak megelõzése azonban olyan garanciális jelentõségû, hogy nem mellõzhettem a témával kapcsolatos elméleti kérdések elemzését.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes